གྲོས་གཞི་དོན་ཚན་ལྔ་པ།དྭངས་བླངས་དཔྱ་དངུལ་འབུལ་ཕྱོགས་ཤིག་འདུགདྭངས་བླངས་དཔྱ་དངུལ་འདི་ང་ཚོ་བོད་མི་ཡོངས་རྫོགས་ཀྱིས་འབུལ་དགོས་པ་ཤིན་ཏུ་གལ་ཆེན་པོ་རེད།ལོ་འགའ་ཤས་གོང་དུ་ང་ཨ་རི་ལ་འགྲོ་བའི་སྐབས་ང་ཚོའི་ཕ་ཡུལ་གཅིག་པ་ཚོ་ལ་སོ་སོའི་ངོས་ནས་བོད་གཞུང་ལ་དྭངས་བླངས་དཔྱ་དངུལ་འབུལ་ཐུབ་པའི་ཆེད་ཐབས་ཤེས་བྱ་དགོས།བོད་གཞུང་གི་ལས་བྱེད་ཚོས་ས་གནས་ཡོངས་རྫོགས་ལ་ཁྱབ་ཐུབ་མིན་ཅི་རིགས་ཡོང་གི་ཡོད།དཔེར་ན།ཨ་མདོ་རྔ་པའི་ཕྱོགས་ཀྱི་ཕ་ཡུལ་གཅིག་པ་ལྟ་བུ་ཡིན་ན།སོ་སོའི་ཕ་ཡུལ་གཅིག་པ་ཚོའི་དྭངས་བླངས་དཔྱ་དངུལ་རྣམས་ལྷན་ཅིག་ཏུ་བསྡུས་ཏེ་གཞུང་ལ་འབུལ་ཐུབ་ན་ཡག་པོ་ཡོང་གི་རེད་ཅེས་ངས་ཕ་ཡུལ་གཅིག་པ་ཚོ་ལ་ཞུ་སཀུལ་ཞུ་མྱོང༌།ངས་ཞུས་པ་བཞིན་ཁོང་ཚོས་ཐོག་མའི་སྐབས་དེ་ལྟར་ལག་བསྟར་བྱེད་ཀྱི་འདུག་ཀྱང་རྗེས་སུ་རྒྱུན་སྐྱོང་ཐུབ་ཀྱི་ཡོད་མེད་ཤེས་མ་བྱུང༌།དེ་བཞིན་དུ་ས་གནས་སོ་སོ་ལ་མདོ་སྨད་པའི་ཚོགས་པ་ཡོད་དུས་ཚོགས་པ་དེ་ཚོས་མདོ་སྨད་པའི་འགན་བླངས་ནས་དྭངས་བླངས་དཔྱ་དངུལ་ལྷན་དུ་བསྡུས་ཏེ་གཞུང་གི་འབྲེལ་ཡོད་ལས་ཁུངས་ལ་འབུལ་ཐུབ་ན་ཡག་པོ་ཡོང་གི་རེེད་ཅེས་ཞུ་འདོད་བྱུང༌།